ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
ہندوستان زرعی اعداد وشمار پر نئی دہلی میں 8ویں بین الاقوامی کانفرنس کی میزبانی کرے گا
زراعت کے مرکزی وزیرنریندرسنگھ تومر کانفرنس کا افتتاح کریں گے جب کہ بل گیٹس مہمان خصوصی ہوں گے
نئی دہلی ،15 نومبر :زرعی اعدادوشمار پر8ویں بین الاقوامی کانفرنس  کا انعقاد وزارت زراعت 18سے 21نومبر ، 2019 کو نئی دہلی میں کرے گی ۔ آئی سی اے آرکے ڈائرکٹرجنرل اور ڈی اے آرای کے سکریٹری ڈاکٹرترلوچن مہاپاترنے آج میڈیا سے خطاب کرتے ہوئے بتایاکہ اس کا نفرنس کا افتتاح زراعت اور کسانوں کی بہبود کے مرکزی وزیرنریندرسنگھ تومرکریں گے جبکہ بل گیٹس مہمان خصوصی ہوں گے ۔ اس کانفرنس کا انعقاد اعداد وشمار اور پروگرام کے نفاذ کی وزارت ، آئی ایس آئی ۔سی اے ایس ، ایف اے او ، یوایس ڈی اے ، اے ڈی بی ، عالمی بینک اور بل اینڈ ملنڈاگیٹس فاونڈیشن ، یورواسٹیٹ ، اے ایف ڈی بی اور دیگرتنظیموں کے اشتراک سے کیاجائے گا۔ اس سال آئی سی اے ایس کا موضوع ہے ‘‘ پائیدارترقیاتی اہداف کےحصول کے لئے زراعت میں تبدیلی کی خاطراعداد وشمار ’’۔
ڈاکٹرترلوچن مہاپاترنے کہاکہ زرعی اعداد وشمارکے شعبے میں اتنی اہم کانفرنس ملک میں پہلی مرتبہ ملک میں منعقد کی جارہی ہے اوریہ اعداد وشمار کے ماہرین ، نوجوان سائنسدانوں اورفیصلہ سازوں کے لئے زراعت میں بڑے اعداد وشمارکے تجزیئے ، اے آئی ، درست کھیتی وغیرہ کو اپنانے اور اس سے سبق حاصل کرنے کا موقع فراہم کرے گی ۔ انھوں نے مزید کہاکہ یہ کانفرنس پائیدارترقیاتی اہداف پررپورٹ کے لئے اعداد وشماریکجاکرنے میں درپیش مختلف چیلنجوں سے نمٹنے اورمختلف سرکردہ تحقیق میں استعمال کرنے اورزرعی اعدادوشمارکے شعبے میں بہترین طریقہ کارپرتبادلہ خیال کرنے اورقطعی شکل دینے کے مقصد سے منعقد کی جارہی ہے ۔
ڈائرکٹرجنرل نے کہاکہ کانفرنس میں 600سے زیادہ مندوبین شرکت کریں گے جن میں 200مندوبین 108ملکوں سے ہوں گے ۔ ڈاکٹرمہاپاترنے بتایاکہ کانفرنس میں پانچ مکمل اجلاس اور44تکنیکی اجلاس ہوں گے ۔ انھوں نے مزید کہاکہ ایسے میں جب کہ بڑی مقدار میں اعداد وشمار دستیاب ہیں ملک میں آج بھی اعداد وشمار کے شعبے میں وافرتبادلہ خیال نہیں ہورہے ہیں ۔ انھوں نے زوردیکر کہاکہ دستیاب اعداد شمار کو جدید طریقوں کی مددسے اور کانفرنس سے حاصل کی گئی معلومات کی بنیاد پر زراعت کے سیکٹرمیں موثر طورپراستعمال کیاجاناچاہیئے ۔
میڈیابریفنگ میں اظہارخیال کرتے ہوئے عالمی بینک کے نمائندے ڈاکٹرمائیکل اسٹینر نے کہاکہ آئی سی اے ایس کانفرنسیز کی ایک سیریز ہے جو 1998میں شروع ہوئی تھی اوریہ پوری دنیا میں دستیاب زرعی اعداد وشمار پرمبنی ہے ۔ یہ کانفرنس ہرتین سال میں منعقد ہوتی ہے اور پچھلی کانفرنس 2016میں روم میں منعقد ہوئی تھی ۔
صدر جمہوریہ کا سکریٹریٹ
صدر جمہوریہ ہند نے کانپور میں چودھری ہر موہن سنگھ یادو کے یوم پیدائش کی صدسالہ تقریبات میں شرکت کی
نئی دہلی ،24نومبر:
صدرجمہوریہ ہند جناب رام ناتھ کووند نے کانپور میں آج  چودھری ہرموہن سنگھ یادو کے یوم پیدائش کی صدسالہ تقریبات میں شرکت کی اور خطاب کیا۔
اس موقع پر اظہار خیال کرتے ہوئے صدر جمہوریہ نے کہا کہ چودھری ہرموہن سنگھ یادو کی زندگی آنے والی نسلوں کے لئے قابل قدر ہے ۔ وہ سادگی کی ایک مکمل مثال تھے اور عوامی خدمت کے لئے جذبے کا ایک وسیلہ تھے۔ انہوں نے عوام ، خاص طور پر پسماندہ طبقے کے لوگوں اور کسانوں کی زندگیوں میں خوشحالی لانے کے لئے جدوجہد کی۔ گرام سبھا سے راجیہ سبھا تک ، زراعت سے متعلق ان کے نظریات پر پالیسی سازوں نے ہمیشہ سنجیدگی سے غور و خوض کیا۔
صدر جمہوریہ نے کہا کہ ہرموہن سنگھ جی کے گھر کے دروازے ہمیشہ سب کے لئے ہمیشہ کھلے رہے۔ 1984 میں انہوں نے اس وقت فرقہ وارانہ ہم آہنگی کی ایک عمدہ مثال قائم کی جب انہوں نے ایک پرتشدد ہجوم سے بڑی تعداد میں لوگوں کی زندگیاں بچائیں۔ 1991 میں انہیں غیرمعمولی بہادری اور نڈر ہونے پر شوریہ چکر سے نوازا گیا۔
صدر جمہوریہ نے کہا کہ ہر موہن سنگھ جی کی کوششوں سے بہت سے تعلیمی ادارے قائم کئے گئے جس سے اس علاقہ میں تعلیمی بیداری میں اضافہ ہوا۔ انہوں نے سمجھ لیا تھا کہ تعلیم ہر کنبے اور سماج کی ترقی کی بنیاد ہے۔ صدر جمہوریہ نے ان کی یاد تازہ کرتے ہوئے کہا کہ وہ کہا کرتے تھے کہ تعلیم عوام کی زندگیوں میں بہتری لانے اور سماج اور ملک کو بہتر بنانے کا بہترین آلہ کار ہے۔
صدر جمہوریہ نے کہا کہ ہماری آزادی کے 75 سال پورے ہونے کے موقع پر پورے ملک میں آزادی کا امرت مہوتسو منایا جارہا ہے۔ اس دو سالہ مہوتسو کے دوران ہم جدوجہدآزادی کے ان بے نام جانبازوں کو یاد کریں گے جنہوں نے اس راہ میں اپنی زندگیاں قربان کردیں۔مجاہدین آزادی عزیزن بائی، میناوتی، جے دیو کپور، شیوورما، بیجے کمار سنہا، ڈاکٹر گیا پرساد کو اس موقع پر یاد کرتے ہوئے صدر جمہوریہ نے کہا کہ بھارت اس طرح کے بہت سے مجاہدین آزادی کے اہم تعاون کی وجہ سے آزاد ہوسکا لہذا یہ ہم سب کی ڈیوٹی ہے کہ ہم سب اس طرح کے بے نام مجاہدین آزادی کے تعاون سے متعلق معلومات کو عوام کے سامنے لائیں۔
صدر جمہوریہ نے کہا کہ کسی بھی قوم کا مستقبل ماضی کے تجربے سے رہنمائی حاصل کرتا ہے اور وہ اس کی ثقافت سے مالامال ہوتا ہے۔ ہم سب کو چاہئے کہ ایک مضبوط کامیاب ترقی یافتہ اور خوشحال بھارت کی تعمیر میں سرگرم حصہ لیں۔ ہمارے ملک کا ہر شخص ملک کی ترقی کے لئے مل کر آگے آئے۔
صدر جمہوریہ کی ہندی میں تقریر پڑھنے کے لئے براہ مہرانی یہاں کلک کریں :
وزیراعظم کا دفتر
وزیر اعظم 19 دسمبر کو ایسوچیم فاؤنڈیشن ویک 2020 میں کلیدی خطبہ پیش کریں گے
وزیر اعظم جناب نریندر مودی 19 دسمبر کو صبح ساڑھے بجے ویڈیو کانفرنسنگ کے توسط سے ایسوچیم فاؤنڈیشن ویک 2020 میں کلیدی خطبہ پیش کریں گے۔ وزیر اعظم ’ایسوچیم انٹرپرائز آف دی سینچری ایوارڈ‘ جناب رتن ٹاٹا کو پیش کریں گے، جو یہ ایوارڈ ٹاٹا گروپ کی جانب سے حاصل کریں گے۔
ایسوچیم کے بارے میں
ایسوچیم بھارت کے تمام خطوں کی نمائندگی کرنے والے پرموٹر چیمبرس کے ذریعہ 1920 میں قائم کیا گیا۔ 400 سے زائد چیمبرس اور ٹریڈ ایسو سی ایشنز کا حامل اور پورے بھارت میں 4.5 لاکھ سے زائد اراکین کو خدمات فراہم کرانے والا ایسوچیم بھارتی صنعت کے لئے علم کے سرچشمہ کے طور پر ابھرا ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 191.48 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 16,400 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 2,467 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,84,710 ہوگئی ہے۔
پچھلے 24 گھنٹوں کے دوران 1,569 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.44 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 84.44 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,57,484 ٹیسٹ کئے گئے۔
وزارت دفاع
اتراکھنڈ کے گورنر لیفٹیننٹ جنرل گرمیت سنگھ نے ’’بی آر یو @63‘‘ کثیر جہتی مہم کو روانہ کیا
اس مہم میں چار چیلنجنگ سرگرمیاں یعنی ماؤنٹیئرنگ ٹریک، ریور ریفٹنگ، سائیکلوتھون اور انڈیورینس رَن شامل ہیں
نئی دہلی، 26/ اپریل 2022 ۔ اتراکھنڈ کے گورنر لیفٹیننٹ جنرل گرمیت سنگھ نے 26 اپریل 2022 کو دہرادون سے ’’بی آر او @63‘‘ کثیر جہتی مہم کو روانہ کیا۔ یہ مہم بارڈر روڈس آرگنائزیشن  کے کرم یوگیوں کے عزم و استقلال کے تئیں ایک خراج عقیدت ہے، جس کا انعقاد اس تنظیم کے 63ویں یوم تاسیس کی تقریبات کے جزو کے طور پر کیا جارہا ہے، جو 7 مئی 2022 کو آنے والا ہے۔ یہ مہم بی آر او کے ذریعے آزادی کا امرت مہوتسو منانے کے ضمن میں منعقد کی جارہی تقریبات کے سلسلے کا ایک جزو بھی ہے۔
اس کثیر جہتی مہم میں چار مخصوص قسم کی سرگرمیاں یعنی تقریباً 50 کلومیٹر کی مسافت کا احاطہ کرنے والے 15000 فٹ پنگارچولا چوٹی کا ماؤنٹیئرنگ ٹریک، 35 کلومیٹر پر مشتمل دریائے گنگا کے نشیب میں ریور ریفٹنگ، 591 کلومیٹر کی مسافت پر محیط چنڈی گڑھ ہوکر دہرادون سے دہلی تک سائیکلوتھن اور 211 کلومیٹر کی مسافت پر محیط رڑکی سے دہلی تک فٹ بی آر او انڈیورینس رَن شامل ہیں۔
چھ خواتین شرکاء سمیت مجموعی طور پر 63 بی آر او کرم یوگیز، 12 دنوں پر محیط اس چیلنجنگ ایڈونچر میں حصہ لیں گے، جس کا مقصد شہریوں کے ساتھ تعلق استوار کرنا اور قومی یکجہتی، قوم کی تعمیر اور ماحولیات کے تحفظ کی سمت میں بی آر او کے تعاون کے تئیں بیداری پیدا کرنا ہے۔
اس موقع پر اظہار خیال کرتے ہوئے گورنر لیفٹیننٹ جنرل گرمیت سنگھ نے ڈائریکٹر جنرل بارڈر روڈس ، لیفٹیننٹ جنرل راجیو چودھری کے ذریعے کی گئی پہل کی ستائش کی اور معیاری کام اور ایڈونچر پر مشتمل سرگرمیوں کے درمیان زبردست توازن برقرار رکھنے کے لئے بی آر او کی تعریف کی۔
وزیراعظم کا دفتر
وزیراعظم نے وحیدہ رحمان کو دادا صاحب پھالکے لائف ٹائم اچیومنٹ ایوارڈ سے نوازے جانے پر انہیں مبارک باد دی
وزیراعظم نے وحیدہ رحمان کو دادا صاحب پھالکے لائف ٹائم اچیومنٹ ایوارڈ سے نوازے جانے پر انہیں مبارک باد دی ہے۔
اطلاعات ونشریات کے مرکزی وزیر جناب انوراگ ٹھاکر کی ایکس پر ایک پوسٹ کو شیئر کرتے ہوئے وزیراعظم نے کہا کہ:
‘‘اس بات پر بہت خوشی ہوئی کہ وحیدہ رحمان جی کو دادا صاحب پھالکے لائف ٹائم اچیو منٹ ایوارڈ سے نوازا گیا ہے۔ بھارتی سنیما میں ان کے سفر نے انمٹ نشان چھوڑا ہے۔ صلاحیت، لگن اور رحم دلی سے منور وہ ہماری سنیما کی بہترین وراثت ہیں۔ ان کو بہت بہت مبارک باد۔’’
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-9989
(
صدر جمہوریہ کا سکریٹریٹ
صدر جمہوریہ نے گنّور، ہریانہ میں چوتھی زرعی قیادت سربراہ کانفرنس کی اختتامی تقریب سے خطاب کیا
نئی دہلی،17/ فروری صدر جمہوریۂ ہند جناب رام ناتھ کووند نے آج  گنّور، سونی پت میں حکومت ہریانہ کے ذریعے منعقدہ چوتھی زرعی قیادت سربراہ کانفرنس کی اختتامی تقریب میں شرکت کی اور اس سے خطاب کیا۔ انھوں نے ہریانہ کسان رتن پرسکار اور ہریانہ کرشی رتن پرسکار بھی پیش کیا۔
اس موقع پر خطاب کرتے ہوئے صدر جمہوریہ نے کہا کہ ‘‘تین روز قبل جموں اور کشمیر میں ایک دہشت گردانہ حملے میں ہمارے چند جوانوں نے اپنی جان گنوائی ہے۔ ہر ایک ہندوستانی کے ساتھ میں اس وحشیانہ جرم کی مذمت کرتا ہوں۔ پورا ملک غمزدہ خاندانوں کے غم میں شریک ہے۔ ملک کی جانب سے میں اپنے بہادر فوجیوں اور حفاظتی اہلکاروں کے تئیں ممنونیت کا اظہار کرتا ہوں’’۔
صدر جمہوریہ نے کہا کہ ہریانہ کے عوام اور یہا ں کی حکومت اس ریاست کی مجموعی ترقی کے لیےکوششیں کر رہے ہیں جن میں کاروبار کرنے کی آسانی میں اضافہ اور سماجی اشاریوں مثلاً بچوں کے صنفی تناسب کو بہتر بنانا شامل ہیں۔ زراعت میں جدید 21ویں صدی کی ٹیکنالوجی کو اختیار کرنا اسی عمل کا ایک حصہ ہے۔ صدر جمہوریہ نے کہا کہ ایسے اقدامات سے کسانوں کو فائدہ پہنچے گا۔ انھوں نے اپیل کی کہ زراعت کو وسیع صنعتی ضمن میں دیکھا جائے اور روایتی زراعت کو مفید زراعت کے سلسلے سے منسلک کیا جائے۔
صدر جمہوریہ نے کہا کہ ہریانہ میں کسان ریاستی حکومت کی مدد سے کھونٹی اور فصل کی کٹائی کے بعد بچے رہ جانے والے حصے کے انتظام کے لیے نئے طریقے اختیار کر رہے ہیں۔ انھوں نے اس اعتماد کا اظہار کیا کہ کھونٹی کو جلانے سے ہونے والی آلودگی کے مسئلے کا کوئی حل تلاش کرنے میں کسان مدد کریں گے۔
۔ ۔ ۔ ۔ ۔ ۔ ۔ ۔ ۔ ۔
Click here to see President’s Speech
U. No. 1036
(Visitor Counter : 42
محنت اور روزگار کی وزارت
مزدوروں کے ساتھ امتیازی سلوک کے خاتمے کے لیے اقدام
حکومت نے "یکساں اجرت سے متعلق ایکٹ، 1976" نافذ کیا ہے، جس میں دیگر باتوں کے ساتھ ساتھ یہ بھی کہا گیا ہے کہ ایک ہی آجر کے ذریعہ اجرت سے متعلق معاملات میں صنف کی بنیاد پر یا ایک ہی کام یا اسی نوعیت کا کام جو کسی بھی ملازم نے کیا ہو ملازمین کے درمیان ادارے یا اس کے کسی یونٹ میں کوئی امتیاز نہیں برتا جائے گا۔اور اسی کام یا اسی نوعیت کے کام کے لیے بھرتی کرتے وقت یا پرموشن، ٹریننگ یا ٹرانسفر جیسی بھرتی کے بعد سروس کی کسی بھی حالت میں خواتین کے خلاف امتیازی سلوک کو روکتا ہے۔ ا س ایکٹ کے پروژن کو تمام اداروں یا ملازمتوں تک توسیع دے دی گئی ہے۔
مزید برآں، تنخواہ کی ادائیگی سے متعلق ایکٹ، 1936 اور کم از کم اجرت ایکٹ، 1948 کی دفعات کے تحت، مجاز حکومت کی طرف سے مقرر کردہ اجرت مزدوروں کے درمیان کسی امتیازی سلوک کے بغیر یکساں طور پر قابل ادائیگی ہے۔
مزید برآں، حکومت نے چار لیبر ضابطے نافذ کیے ہیں، یعنی اجرتوں سے متعلق ضابطہ، 2019؛ صنعتی تعلقات ضابطہ، 2020؛ سماجی تحفظ کا ضابطہ، 2020، اور پیشہ ورانہ تحفظ، صحت اور کام کے ماحول کا ضابطہ، 2020، جو متعدد دفعات کے ذریعے باوقار طریقے سے افرادی قوت کی شرکت کو فروغ دیتا ہے، جن میں سے کچھ درج ذیل ہیں:
- اجرت، بھرتی اور ملازمت کی شرائط سے متعلق معاملات میں صنفی بنیاد پر کوئی امتیاز نہیں برتا جائے گا۔
- تمام اداروں میں صبح 6 بجے سے پہلے اور شام 7 بجے کے بعد کام کرنے والے کارکنوں کو ان کی رضامندی اور دیگر مناسب حفاظتی اقدامات سے مشروط کرنے کا حق۔
- زچگی کے لئے تنخواہ کے ساتھ چھٹی کو 12 ہفتوں سے بڑھا کر 26 ہفتوں تک کرنے کا پروژن ، 50 یا اس سے زیادہ ملازمین رکھنے والے اداروں میں لازمی کریچ کی سہولت ، مناسب حفاظتی اقدامات کے ساتھ رات کی شفٹوں میں خواتین کارکنوں کو اجازت دینا وغیرہ۔
یہ اطلاع محنت اور روزگار کے مرکزی وزیر مملکت جناب رامیشور تیلی نے راجیہ سبھا میں ایک تحریری جواب میں دی۔
وزیراعظم کا دفتر
وزیر اعظم نے صاحب زادہ زورآور سنگھ جی اور صاحب زادہ فتح سنگھ جی کی شہادت کی یاد میں 26 دسمبر کو ’’ویر بال دیوس‘‘ کے طور پر منانے کا اعلان کیا
نئی دہلی، 09 جنوری 2022:
وزیر اعظم جناب نریندر مودی نے آج شری گورو گوبند سنگھ جی کے پرکاش پرب کے مبارک موقع پر ، یہ اعلان کیا ہے کہ اس سال سے ، صاحب زادہ زورآور سنگھ جی اور صاحب زادہ فتح سنگھ جی کی شہادت کی یاد میں 26 دسمبر کو ’ویر بال دیوس‘ کے طور پر منایا جائے گا۔
ٹوئیٹس کے ایک سلسلے کے تحت، وزیر اعظم نے کہا؛
’’آج، شری گورو گوبند سنگھ جی کے پرکاش پرب کے مبارک موقع پر، مجھے یہ بات ساجھا کرتے ہوئے فخر کا احساس ہو رہا ہے کہ اس سال سے، 26 دسمبر کو ’ویر بال دیوس‘ کے طور پر منایا جائے گا۔ یہ صاحب زادوں کی جرأت اور انصاف کے لیے ان کی جدوجہد کو خراج تحسین ہے۔
’ویر بال دیوس‘ اسی دن منایا جائے گا جس دن صاحب زادہ زورآور سنگھ جی اور صاحب زادہ فتح سنگھ جی نے، دیوار میں زندہ چنوادیے جانے کے بعد، شہادت کو گلے لگایا تھا۔ان دو عظیم شخصیات نے مذہب کے مقدس اصولوں سے منحرف ہونے کی بجائے موت کو ترجیح دی۔‘‘
ماتا گجری، شری گورو گوبند سنگھ جی اور 4 صاحب زادوں کی شجاعت اور نظریات لاکھوں افراد کو تقویت فراہم کرتے ہیں۔ انہوں نے کبھی نا انصافی کے آگے سر نہیں جھکایا۔ انہوں نے ایک ایسی دنیا کا تصور پیش کیا جو شمولیت اور ہم آہنگی پر مبنی ہو۔ وقت کا تقاضہ ہے کہ زیادہ سے زیادہ لوگ ان کے بارے میں جانیں۔‘‘
ش ح۔اب ن ۔ م ف
U. No. 229
(
وزارت دفاع
ممبئی میں کِلرز اسکواڈرن سالانہ ایوارڈ تقریب 21۔2020 کا انعقاد
نئی دہلی، 29 مئی 2021، 22 واں میزائل ویسل اسکواڈرن کے بحری جہازوں نے ممبئی ڈوک یارڈ میں 28 مئی 2021 کو اپنی سالانہ ایوارڈ تقریب کاانعقاد کیا۔یہ جہاز دسمبر 1971 میں کراچی میں خوف و دہشت کا ماحول پیدا کرنے والی میزائل بوٹس کے موجودہ اوتار ہیں۔ انہیں ’کِلرز کہا جاتا ہے۔ بھارتی بحریہ کے یہ پہلے حملہ کرنے والے جہاز ہیں۔ ان کا اصول ہے ’پہلے حملہ کرو اور سخت حملہ کورو‘۔ ہر سال 4 دسمبر کو ان بہادروں کی یاد میں یوم بحریہ منایا جاتا ہے۔
مغربی بحری کمان کے فلیگ آفیسر کمانڈنگ انچیف وائس ایڈمرل آر ہری کمار نے بحری جہازوں کو ٹرافیز سے نوازا۔ یہ بحری جہاز مہاراشٹر نیول ایریا کے فلیگ آفیسر کمانڈنگ ریر ایڈمر اتل آنند کے تحت ممبئی میں تعینات ہیں۔ کمانڈر انچیف جو کہ خود ایک ’کِلر‘ ہیں، نے بحری جہازوں سے کہا کہ وہ اپنا بارود سوکھا رکھیں اور اپنے سابق ’کِلرز کی شاندار روایت کے مطابق، جب ان سے کہا جائے، دشمن کے دل میں خوف پیدا کرنے کے لئے حملے کرنے کے واسطےتیار رہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-4972
(Visitor Counter : 91
اقلیتی امور کی وزارتت
ریاستی اقلیتی کمیشنز
اس وقت 18 ریاستوں/ مرکز کے زیر انتظام علاقوں نے قانونی طور پر ریاستی اقلیتی کمیشن قائم کیے ہیں۔ ان ریاستوں/ مرکز کے زیر انتظام علاقو ں میں آندھرا پردیش، بہار، آسام، چھتیس گڑھ، دہلی، جھارکھنڈ، کرناٹک، کیرالہ، مہاراشٹر، مدھیہ پردیش، منی پور، پنجاب، راجستھان، اتراکھنڈ، اتر پردیش، تمل ناڈو، تلنگانہ اور مغربی بنگال شامل ہیں۔
پردھان منتری جن وکاس کاریا کرم  کو ریاستی حکومتوں/ مرکز کے زیر انتظام علاقوں کی انتظامیہ کے ذریعے نافذ کیا جاتا ہے۔ ریاست میں اقلیتی بہبود کی دیکھ بھال کرنے والا محکمہ پی ایم جے وی کے کے نفاذ کا نوڈل محکمہ ہے۔ پی ایم جے وی کے کے تحت ان کی کارکردگی پر ریاستوں/ مرکز کے زیر انتظام علاقوں کی درجہ بندی نہیں کی گئی ہے۔ مزید یہ کہ اس وزارت کے ذریعہ نافذ کردہ اسکیموں کو ریاستوں یا ریاستی اقلیتی کمیشنوں کے ذریعہ فروغ نہیں دیا جاتا ہے۔
تاہم، اقلیتی امور کی وزارت بیورو آف آؤٹ ریچ اینڈ کمیونیکیشن  کے ذریعے قومی اور علاقائی روزناموں میں مختلف پرنٹ اشتہارات کے ذریعہ اپنی اسکیموں کو فروغ دیتی ہے۔ وزارت کی طرف سے الیکٹرانک میڈیا کے ساتھ ساتھ بی او سی/این ایف ڈی سی / دوردرشن یا ان دفاتر کی فہرست میں شامل ایجنسیوں کے ذریعہ آؤٹ ڈور پبلسٹی موڈ کے ذریعہ تشہیری مہم چلائی جاتی ہے۔ اس کے علاوہ، وزارت پروجیکٹ نافذ کرنے والی ایجنسیوں  کے ذریعے ورکشاپس/سیمینار منعقد کرنے میں بھی مدد کرتی ہے تاکہ وزارت کی طرف سے نافذ کردہ اسکیموں/پروگراموں کے بارے میں بیداری پیدا کی جا سکے۔
یہ اطلاع اقلیتی امور کی مرکزی وزیر محترمہ اسمرتی زوبن ایرانی نے لوک سبھا میں ایک تحریری جواب دی۔
بجلی کی وزارت
پاور گرڈ نے آکسیجن پلانٹ اور آس پاس کے علاقوں کو بھروسہ مند بجلی کی سپلائی کے لئے ریفرل ہاسپٹل سب اسٹیشن ناگالینڈ میں ٹرانسفارمر شروع کیا
نئی دہلی، 24 مئی 2021، بجلی کی وزارت کے تحت حکومت ہند کی مہا رتن مرکزی سرکاری شعبے کی کمپنی پاور گرڈ کارپوریشن آف انڈیا لمیٹیڈ  عالمی وبا کے دوران اپنے ٹرانسمیشن نیٹ ورک کے ذریعہ بجلی کی بھروسہ مند سپلائی کو یقینی بنانے کےلئے ہفتے میں ساتوں دن چوبیس گھنٹے فعال طریقے سے کام کررہی ہے۔
سپلائی میں روکاوٹ کے معاملات میں کمی لانے کے لئے اور ناگالینڈ کےواحد آکسیجن پلانٹ کو کارگر طریقے سےبجلی کی سپلائی کو یقینی بنانے کے مقصد سے حکومت ناگالینڈ اور ناگالینڈ کے بجلی کے محکمے نے پاور گرڈ سے اپیل کی تھی کہ وہ دیما پور میں ریفرل ہاسپٹل سب اسٹیشن میں 10 میگا وولٹ ایمپیئر  کا ایک ٹرانسفارمر لگائے۔
اس اپیل کے جواب میں پاور گرڈ کی ٹیم حرکت میں آئی اور دو دن کے اندر 22 مئی 2021 کو شام سات بجکر 30 پر پاور ٹرانسفارمر کامیابی کے ساتھ شروع کیا گیا، جس کے ذریعہ آکسیجن پلانٹ اور آس پاس کے علاقے کے لئے بھروسے مند بجلی کی سپلائی کی جاسکے گی۔
یہ کام پاور گرڈ کے انجینئروں نے کووڈ 19 پروٹوکول کی وجہ سے لگائے گئے سخت لاک ڈاؤن کے دوران شمال مشرقی خطے میں بجلی کے نظام کو بہتر بنانے کے پروجیکٹ  کے ایک حصے کے طور پر مکمل کیا۔ این ای آر پی ایس آئی پی حکومت ہند کی بجلی کی وزارت کی مرکزی شعبےکی ایک اسکیم ہے جو کہ ملک کے شمال مشرقی خطےکی اقتصادی ترقی کو فروغ دینے کے لئے شروع کی گئی ہے ۔
یہ اسکیم پاور گرڈ کے ذریعہ چھ استفادہ کنندہ شمال مشرقی ریاستوں یعنی آسام، منی پور، میگھالیہ ، میزورم، ناگالینڈ اور تریپورہ کے تعاون سے نافذ کی جارہی ہے۔اس پروجیکٹ کا اصل مقصد شمالی مشرقی خطے کی مکمل اقتصادی ترقی کے لئے حکومت ہند کی عہد بندی کور پورا کرنا اور شمال مشرقی خطے میں اندرون ریاست ٹرانسمیشن اور تقسیم کے بنیادی ڈھانچے کو مستحکم کرنا ہے۔ اس اسکیم کو نافذ کئے جانے سے ایک بھروسے مند پاور گرڈ تیار ہوگا اور شمال مشرقی خطے کی ریاستوں کی تیار کئے گئےجانے والے لوڈ سینٹروں کےساتھ کنکٹی وٹی بہتر ہوگی اور اس طرح شمال مشرقی خطے میں تمام زمروں کے صارفین کو گرڈ سےمنسلک پاور کا فائدہ پہنچایا جاسکےگا۔ ٹیم پاور گرڈ ملک کی خدمت کی اپنی عہد بندی کےایک حصے کے طور پر عالمی وبا کے دوران پاور گرڈ ٹرانسمیشن کو یقینی بنانے کے لئے کوئی کسر نہیں چھوڑ رہی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-4941
(Visitor Counter : 126
صدر جمہوریہ کا سکریٹریٹ
صدر جمہوریہ نے 2014، 2015 اور 2016 کے لئے ثقافتی ہم آہنگی کے لئے ٹیگور ایوارڈز پیش کئے
نئی دہلی، 18فروری 2019؍صدر جمہوریہ ہند جناب رام ناتھ کووند نے آج  نئی دہلی میں منعقدہ ایک تقریب میں سال 2014ء ، 2015ء اور 2016ء کے لئےبالترتیب جناب راجکمار سنگھاجیت سنگھ، چھایانوتاور جناب رام وانجی سوتر کو ثقافتی ہم آہنگی سے متعلق ٹیگور ایوارڈز پیش کئے۔
اس موقع پر اظہار خیال کرتے ہوئے صدر جمہوریہ نے کہا کہ یہ ایوارڈ ثقافت اور ہماری تہذیبی دولت کی ہندوستانی روایات کا جشن ہے۔ اس کا تعلق ادب یا موسیقی ، فن یا ڈرامہ ، مجسمہ سازی یا دستکاری ، ڈیزائن یا ڈیجیٹل آرٹ کسی سے بھی ہو۔ہمارے ملک کے ہرخطے کی ایک ممتاز تہذیبی شناخت ہے، تاہم اپنی روح میں ثقافت تقسیم نہیں کرتی، بلکہ یہ سب کو جوڑتی ہے اور ہندوستان کے سبھی لوگوں اور پوری انسانیت کے درمیان ہم آہنگی پیدا کرتی ہے۔
ایوارڈ یافتگان کے تعاون کی طرف اشارہ کرتے ہوئے صدر جمہوریہ نے کہا کہ جناب راجکمار سنگھا جیت سنگھ منی رقص کے ہمارے عظیم شارحین میں سے ایک ہیں۔ انہوں نے منی پور کے اس قدیم فن کو نہ صرف جدید احساسات کے ساتھ ، بلکہ ملک کے دیگر حصوں کے ساتھ جوڑا ہے۔ چھایا نوت ایک ایسی تنظیم ہے، جنہوں نے بنگلہ دیش میں رابندر ٹیگور کے کاموں اور فلسفے کو فروغ دیا ہے اور محفوظ کیا ہے۔ جناب وانجی سوتر ایک ایسے مجسمہ ساز اور اسکالر ہیں ، جو ایک ایسی فنی روایت کی نمائندگی کرتے ہیں، جس کا سلسلہ ہمارے ماضی میں ہزاروں سال پیچھے تک جاتا ہے۔ ان دنوں وہ سب سے زیادہ اسٹیچو آف یونٹی کے لئے جانے جاتے ہیں۔
اس موقع پر موجود معززین نے وزیر اعظم جناب نریندر مودی اور ثقافت ، کے وزیر مملکت ڈاکٹر مہیش شرما کے نام شامل ہیں۔
م ن۔م م۔ن ع
U: 1066
(Visitor Counter : 42
وزارت آیوش
آیوش کی وزارت نے ’مجموعی صحت اور دیکھ بھال’ کے لیے تازہ سفارشات جاری کیں
دستاویز میں جامع صحت کے تصور کو پیش کیا گیا ہے اور خود کی دیکھ بھال پر زور دیا گیاہے
دنیا بھر میں جاری کووڈ-19 وبائی مرض کے خطرے کے پیش نظر آیوش کی وزارت ایک جامع دستاویز کے ساتھ سامنے آئی ہے جس میں 'مجموعی صحت ' کا تصور پیش کیا گیا ہے۔ وزارت نے ایک بیان میں کہا کہ 'مجموعی اورمکمل صحت اور دیکھ بھال' پر عوام کے لیے سفارشات احتیاطی اقدامات اور دیکھ بھال پر توجہ مرکوز کرتی ہے۔
وزارت کے ایک افسر نے بتایاکہ کووڈ -19 ایک نئی بیماری ہے اور اسے پوسٹ کووڈ سنڈروم اور لانگ کووڈ 19 کی شکل میں پہچانیجانے و الی ا بتدائی بیماری کے سیک ویل کی فروغ کی خصوصیت ہے۔یہ دیکھا گیا ہے کہ SARS-CoV-2 سے صحت یاب ہونے والے مریض مستقل اور اکثر کمزورکرنے والی علامات سے متاثر ہوتے ہیں جو ان کی ابتدائی تشخیص کے کئی مہینوں بعد تک جاری رہتے ہیں۔
دستاویز میں مجموعی صحت کا تصور پیش کیا گیا ہے، جو زندگی اور صحت کے مختلف جہتوں پر توجہ دے کر افراد کی خود کی دیکھ بھال پر زور دیتا ہے۔ "مکمل صحت اور بہبود" سے متعلق یہ سفارشات کووڈ-19 اور لانگ کووڈ-19 کے سلسلے میں ایک صحت مند طرز زندگی کے لئے ضروری زور دیتے ہوئے مرتب کی گئی ہیں۔
وزارت کی طرف سے عام احتیاطی اقدامات، نظامی قوت مدافعت کو فروغ دینے کے طریقے، مقامی بلغمی قوت مدافعت کو فروغ دینے کے طریقے کے ساتھ دیگر احتیاطی کورسز جیسے فیومیگیشن  کی سفارش کی گئی ہے۔
آیوش کے طریقوں اور مقامی/بلغمی مدافعتی ردعمل، اچھے اور کمزور ہاضمہ ، غذائیت، قوت مدافعت، اور انفیکشن کے درمیان تعلق، اور بھوک کی طاقت  کے سلسلے میں خوراک کا معقول انتظام کو بھی زیادہ افہام و تفہیم اور عام لوگوں تک رسائی کے لیے سفارشات میں شامل کیا گیا ہے۔
کووڈ-19 اور لانگ کووڈ -19 کےلئے دماغی صحت کے لیے سفارشات اورذہنی طاقت بڑھانے کے اقدامات بھی دستاویز کا حصہ ہیں، جو آیوش کی وزارت کی طرف سے جاری کردہ سابقہ رہنما خطوط/مشورے میں نہیں تھے۔
آسانی سے ہضم ہونے والے کھانے  جیسے مونگ کی دال کھچڑی اور مڈگا یوشا  کی ترکیبیں احتیاط سے منتخب کی گئی ہیں اور سفارشات میں شامل کی گئی ہیں۔
دستاویز میں یوگا کے آسن کی مثالیں ہیں جن کی مشق کووڈ-19 کے دوران لوگوں کی آسانی سے سمجھنے کے لیے اس کی تصاویر کے ساتھ کی جاسکتی ہے۔
سفارشات کووڈ-19کے مناسب رویے اور احتیاطی تدابیر کے ضمنی ہیں اور ان کو متبادل کے طور پر نہیں لیا جانا چاہیے۔ صحت حکام کی جانب سے جاری کئے گئے رہنما خطوط کے مطابق ماسک کا استعمال، ہینڈ سینیٹائزیشن، جسمانی/سماجی دوری، بیماری کوختم کرنےکے لیے ویکسینیشن، غذائیت سے بھرپور خوراک، قوت مدافعت کوبہتر بنانے اورصحت عامہ کی دیکھ بھال کے تمام دیگر اقدامات کا وقتاً فوقتاً جائزہ لیا جاتارہاہے۔
"صحت کے مختلف حکام  کے ذریعہ جاری کردہ تمام مستقل ہدایات پر مکمل طور پر عمل کرنا ہوگا اوردستاویز میں کہا گیا ہے کہ آیوش گائڈ لائنس فی الحال کووڈ-19 اور پوسٹ لانگ کووڈ-19 کے سلسلے میں بندوبست کی سمت میں ایڈآن کی شکل میں شامل ہوسکتے ہیں۔
ش ح۔ش ر ۔ف ر
U.NO.14368
(Visitor Counter : 120
صدر جمہوریہ کا سکریٹریٹ
صدر جمہوریہ کا آج فوجی اسپتالمیں موتیا بند کا آپریشن کیاگیا
نئی دہلی،24ستمبر؍2021:
صدر جمہوریہ جناب رام ناتھ کووند کا آج صبح  فوجی اسپتالنئی دہلی میں دوسری آنکھ میں موتیا بند کا آپریشن کیا گیا۔ جناب کووند کا آپریشن کامیاب رہا اور انہیں اسپتال سے رخصت دے دی گئی ہے۔19 اگست 2021ء کو اُن کی پہلی آنکھ میں موتیا بند کا آپریشن بھی فوجی اسپتال میں کامیابی کے ساتھ کیاگیا تھا۔
وزارتِ تعلیم
ڈیجیٹل یونیورسٹی
نئی دہلی، 6/ اپریل 2022 ۔ بھارت سرکار نے 2022-23 کے اپنے بجٹ میں ڈیجیٹل یونیورسٹی کے قیام کا اعلان کیا ہے۔ یہ یونیورسٹی ملک بھر کے طلباء کو عالمی درجے کی معیاری ہمہ گیر تعلیم تک رسائی فراہم کرے گی۔ اس میں اپنی دہلیز پر شخصی تعلیمی تجربہ کا حصول بھی ممکن ہوسکے گا۔ یہ سہولت مختلف بھارتی زبانوں اور آئی سی ٹی فارمیٹ میں دستیاب ہوگی۔ یہ یونیورسٹی ایک نیٹ ورکڈ ہب- اسپوک ماڈل پر بنائی جائے گی۔ ملک کی بہترین سرکاری یونیورسٹیاں اور ادارے ایک نیٹ ورک آف ہب- اسپوک کے طور پر شراکت داری کرے گی۔ اعلیٰ تعلیم کے محکمہ نے یونیورسٹی گرانٹس کمیشن ، آل انڈیا کونسل فار ٹیکنیکل ایجوکیشن  اور دیگر حصص داروں کے ساتھ صلاح و مشورہ کرکے اس ڈیجیٹل یونیورسٹی کے جلد از جلد آغاز کو یقینی بنانے کے لئے اقدامات شروع کردیے ہیں۔
یہ اطلاع تعلیم کی وزیر مملکت ڈاکٹر راج کمار رنجن سنگھ نے آج راجیہ سبھا میں ایک تحریری جواب میں دی۔